[{"text_idx": "#000005", "text": "Mae hyn yn rhoi pwysau sylweddol ar ein pentrefi i ymdopi a\u0302 thwf pellach, a darparu tai fforddiadwy ar gyfer pobl ifanc, tra bod y stoc dai bresennol yn wag am eu bod yn gartrefi gwyliau ac ail gartrefi \u2013 sydd yn ei dro\u2019n creu \u201cpentrefi noswylio\u201d."}, {"text_idx": "#000007", "text": "Gwelir bod ffyniant economaidd, fel y\u2019i mynegir trwy ddangosyddion allweddol y farchnad lafur, yn mynd yn llai llewyrchus wrth ichi fynd o\u2019r gogledd i\u2019r de o fewn ardal yr Awdurdod. Mae lefelau incwm cyfartalog uwch i\u2019w gweld yn ardaloedd gwledig amaethyddol y Parc Cenedlaethol nag yn aneddiadau mwy trefol y meysydd glo (segur erbyn hyn) yng Nghymoedd De Cymru, ar ffin ddeheuol y Parc. Gwelir y gwahaniaeth hwn rhwng yr ardaloedd hefyd yn y lefelau cyflogaeth, addysg, a\u2019r mesurau amddifadedd lluosog, sydd oll yn gwaethygu wrth fynd o\u2019r Gogledd i\u2019r De."}]